wickkiey/tamil-wikipedia-markdown huggingface dataset:
# பான் கி மூன்



**பான் கி மூன்** ஐக்கிய நாடுகள் அவையின் எட்டாவது பொதுச் செயலாளராவார்.. ஏழாவது பொதுச் செயலாளர் கோபி அன்னான் ஓய்வு பெற்றவுடன், ஜனவரி 1, 2007 முதல் இவர் அப்பொறுப்பை ஏற்றார்.. இவர் ஜூன் 13, 1944 அன்று கொரியாவின் சுங்ஜு நகரத்தில் பிறந்தவர். பொதுச் செயலாளர் பதவிக்கு வரும்முன் தென் கொரியாவின் வெளியுறவுத்துறை அமைச்சராக இருந்தார்.ஐக்கிய நாடுகள் அவையின் பொதுச் செயலாளர் பதவி 2016 ஆம் ஆண்டு திசம்பர் 31 இல் நிறைவுற்றது.  

## கல்வி

பான் கி மூன் 1970ஆம் ஆண்டு சியோல் தேசிய பல்கலைக்கழகத்திலிருந்து, பன்னாட்டு உறவுகள் பாடத்தில் இளநிலைப் பட்டம் பெற்றார். பின்னர் 1985ஆம் ஆண்டு ஹார்வர்டு பல்கலைக்கழகத்தின் ஜான் எப் கென்னடி அரசாட்சிப் பள்ளியிலிருந்து பொது ஆட்சி பாடத்தில் முதுகலைப் பட்டம் பெற்றார்.  

## பணிகள்

தென் கொரியாவின் இந்தியத் தூதரகத்தில் முதன் முதலாகப் பணியில் சேர்ந்த மூண், கொரிய வெளியுறவுத்துறையின் பல்வேறு பொறுப்புகளில் பணியாற்றியுள்ளார். கடந்த ஆண்டோடு நின்று போன வட கொரிய அணு ஆயுத உற்பத்தி சம்பந்தமான ஆறு நாடுகள் பேச்சுவார்த்தையிலும் இவர் பங்காற்றினார்.  

மரணதண்டனைகள் நிறுத்தப்படவேண்டும் என பான் கி மூன் வலியுறுத்தியபோதும் சதாம் குசேனின் மரணதண்டனையை இடைநிறுத்த ஆக்கபூர்வமான முயற்சிகள் எடுக்கப்படவில்லை.  

## பொதுச் செயலாளர் பதவிக்கான போட்டி

பான் கி மூன், ஐ. நா. பொதுச் செயலாளர் பதவிக்கு நடைபெற்ற நான்கு (உறுப்பினர் விருப்பமறியும்) தேர்வுகளிலும் முதலாவதாக வந்தார். இரண்டாவதாக வந்த இந்தியாவின் சசி தரூர் உள்ளிட்டோர் படிப்படியாகப் போட்டியிலிருந்து விலகியதைத் தொடர்ந்து ஐ. நா. பாதுகாப்பு அவை இவரை முறைப்படி தெரிவு செய்து பொதுச் சபைக்கு சிபாரிசு செய்துள்ளது. இத்தேர்தலுக்கான பிரச்சாரத்தின்போது இவரும், தென் கொரிய அரசும் பணபலத்தை பயன்படுத்தி ஏழை நாடுகளின் ஆதரவைப்பெற முயற்சித்ததாகக் குற்றச்சாட்டு எழுந்தது குறிப்பிடத்தகுந்தது. தவிர பிரெஞ்சு மொழியில் பரீட்சயமானவர் என்றவாறு அவர் குறிப்பிட்டபோதும் பிரஞ்சு மொழியில் அவ்வளவான புலமையைக் காணவியவில்லை.  

## உசாத்துணைகள்
# தொலெமி


**தொலெமி** அல்லது **தாலமி** (*Ptolemy*, ) என்று பொதுவாக அழைக்கப்படும், **குளோடியசு தொலெமாயெசு** (Claudius Ptolemaeus, , ; 168) ஒரு புவியியலாளரும், வானியலாளரும், சோதிடரும் ஆவார். இவர் கிரேக்க மொழி பேசியவர். உரோமரின் கீழிருந்த எகிப்த்தில், கிரேக்கப் பண்பாட்டினராக இவர் வாழ்ந்தார். இவர் கிரேக்கப் பண்பாட்டைத் தழுவிக்கொண்ட ஒரு எகித்தியராகவும் இருக்கக்கூடும். இவருடைய குடும்பப் பின்னணி பற்றியோ, உருவ அமைப்புப் பற்றியோ, விபரங்கள் எதுவும் கிடைக்கவில்லை. எனினும் அவர் எகித்தில் பிறந்தவர் என்பதே பலரது கருத்தாகும்.  

தொலெமி, துறைசார் அறிவியல் நூல்கள் பலவற்றை எழுதியுள்ளார். அவற்றுள் மூன்று நூல்கள், பிற்காலத்து, இசுலாமிய மற்றும் ஐரோப்பிய அறிவியல் தொடர்பில் முக்கியத்துவம் பெற்றவையாக விளங்குகின்றன. ஒன்று, வானியல் துறைசார் நூலாகிய அலுமாகெசிட்டு (Almagest) என்பதாகும். அலுமாகெசிட்டு என்பது கிரேக்க மொழியில் *பெரு நூல்* ("The Great Treatise") எனப் பொருள்படும். அடுத்தது, *சியோகிரஃபியா* என்னும் புவியியல் தொடர்பான நூல். இது, கிரேக்கர்களும், உரோமர்களும் அறிந்திருந்த புவியியல் பற்றிய முழுமையான விளக்க நூல் ஆகும். மூன்றாவது, ஒரு சோதிட நூல். *நான்கு நூல்கள்* என்ற பொருள் தரும் *இடெட்டிராபிப்புலோசு* என்பதே நூலின் பெயர். இதிலே சாதகம் முதல் அரிசுட்டாட்டிலின் இயற்கைத் தத்துவம் வரை எடுத்தாண்டுள்ளார்.
# ஏ. ஆர். முருகதாஸ்


**அரு. முருகதாஸ்** ஓர் இந்தியத் திரைப்பட இயக்குநர், திரைக்கதை ஆசிரியர், திரைப்படத் தயாரிப்பாளர் ஆவார். தமிழ், தெலுங்கு, இந்தி மொழித் திரைப்படங்களை இயக்கி வருகிறார். தீனா திரைப்படத்தின் மூலமாக இயக்குநராக அறிமுகமாகி பின்னர், ரமணா, கஜினி, துப்பாக்கி உள்ளிட்ட திரைப்படங்களை இயக்கியுள்ளார்.  

## வாழ்க்கைக் குறிப்பு
### தொடக்ககால வாழ்க்கை
- முருகதாஸ் இயற்பெயர் முருகானந்தம் இவர் கள்ளக்குறிச்சியில் பிறந்தார். தனது மேற்படிப்பை திருச்சி பிசப் ஹீபர் கல்லூரியில் இளங்கலைப் பட்டம் படித்து பெற்றார்.
- அவர் தனது கல்லூரிப் பருவத்திலே தமிழ் திரை துறையின் மீது ஆர்வமும், ஆசையும் கொண்டிருந்தார்.
- அந்த ஆர்வத்தின் வெளிபாடாக கல்லூரிப் காலத்தில் கலைநிகழ்ச்சிகளில் பங்கேற்பது, மேடை நாடகங்களில் நடிப்பது, பிரபலமான நடிகர்களைப் போல் குரல் மாற்றிப் பேசுவது போன்ற திறமைகளை வெளிப்படுத்தியுள்ளார்.
- மேலும் அதற்கு முந்தைய சிறிய வயதான பள்ளிப்பருவத்திலே சிறுகதைகள், நாவல்கள் எழுதுவதில் ஆர்வமாக இருந்துள்ளார்.
- இதை அவரது நண்பர்கள் ஊக்கப்படுத்தியதால் தனது திரையுலக வாழ்க்கையை எழுத்தாளர் கலைமணியிடம் உதவியாளராக ஆரம்பித்தார்.
- அதனைத் தொடர்ந்து பூச்சுடவா என்ற தமிழ்ப் படத்தில் நடித்துள்ளார். எஸ். ஜே. சூர்யாவிடம் வாலி, குஷி போன்ற படங்களில் உதவி இயக்குநராகவும் பணியாற்றியுள்ளார்.

### திரைப்பட வாழ்க்கை
இவரது *ரமணா* திரைப்படம், நடிகர் விஜயகாந்தின் முக்கியத் திரைப்படமாக அமைந்ததுடன், அதன் புரட்சிகரமான கருத்துக்களுக்காக பெரிதும் பாராட்டப்பட்டது. ரமணா திரைப்படம், தெலுங்கில் *தாகூர்* என்ற பெயரில் சிரஞ்சீவி நடிக்க மீண்டும் திரைப்படமாக்கப்பட்டது.  

## பங்காற்றிய திரைப்படங்கள்
| ஆண்டு | திரைப்படம் | இயக்கம் | தயாரிப்பு | கதை | குறிப்புகள் |
| --- | --- | --- | --- | --- | --- |
| 2001 | *தீனா* | முதல் திரைப்படம் |  |  |  |
| 2002 | *ரமணா* | தமிழக அரசு திரைப்பட விருதுகள் - சிறந்த வசன ஆசிரியர்
2003 இல் *தாகூர்* என தெலுங்கில் மறுஆக்கம்
2005 இல் *விஷ்ணு சேனா* என கன்னடத்தில் மறுஆக்கம்
2015 இல் *கேப்பர்* என இந்தியில் வெளிவர இருக்கிறது. |  |  |  |
| 2005 | *கஜினி* | 2008 இல் இதே பெயரில் இந்தியில் மறுஆக்கம் |  |  |  |
| 2006 | *ஸ்டாலின்* | தெலுங்குத் திரைப்படம் |  |  |  |
| 2008 | *கஜினி* | இந்தித் திரைப்படம்
ஸ்டார்டஸ்ட் விருது-பேசப்படும் புதிய இயக்குநர்
அப்சரா விருது-சிறந்த இயக்குநர்
பரிந்துரை—பிலிம்பேர் விருதுகள் - |  |  |  |
| 2011 | *ஏழாம் அறிவு* | பரிந்துரை—சிறந்த இயக்குனருக்கான பிலிம்பேர் விருது&nbsp;– தமிழ்
பரிந்துரை—விஜய் விருதுகள் - விருப்பமான இயக்குநர் |  |  |  |
| 2012 | *துப்பாக்கி* | விஜய் விருதுகள் - விருப்பமான இயக்குநர்
பரிந்துரை—விஜய் விருதுகள் - சிறந்த இயக்குநர்
பரிந்துரை—சிறந்த இயக்குனருக்கான பிலிம்பேர் விருது - தமிழ்
பரிந்துரை—தென்னிந்திய சர்வதேசத் திரைப்பட விருதுகள் சிறந்த இயக்குநர்
பரிந்துரை—எடிசன் விருது சிறந்த இயக்குநர்

கூகுள் பாடல் ஒரு கவுரவத் தோற்றத்தில் |  |  |  |
| 2014 | *ஹாலிடே* | இந்தித் திரைப்படம், *துப்பாக்கி* திரைப்படத்தின் மறுஆக்கம் |  |  |  |
| 2014 | *கத்தி* | *அகிரா* |  |  |  |
| 2016 | *அகிரா* | மௌனகுரு திரைப்படத்தின் மறுஆக்கம் |  |  |  |
| 2017 | *ஸ்பைடர்* |  |  |  |  |
| 2018 | *சர்கார்* |  |  |  |  |
| 2018 | *விஜய் 62* |  |  |  |  |
| 2020 | தர்பார் | ஆம் |  |  |  |
| 2025 | மதராஸி | ஆம் | } |  |  |
# சாளுக்கியர்

***புலிகேசி II (பொ.ஊ. 640), விக்கிரமாதித்தன் II (பொ.ஊ. 735), விக்கிரமாதித்தன் VI (பொ.ஊ. 1120) ஆகியோரின் காலத்து மேலைச் சாளுக்கியப் பேரரசு.***

| **அரச மொழிகள்** | கன்னடம் |
| --- | --- |
| **தலை நகரங்கள்** | முற்காலச் சாளுக்கியர்: வாதாபி
பிற்காலச் சாளுக்கியர்: மன்யகேதா, பசவகல்யாண் |
| **அரசாங்கம்** | முடியாட்சி |
| **வாதாபிச் சாளுக்கியருக்கு முற்பட்டவர்** | கடம்பர் |
| **கல்யாணிச் சாளுக்கியருக்கு முற்பட்டவர்** | இராஷ்டிரகூடர் |
| **கல்யாணிச் சாளுக்கியருக்கு பின்வந்தவர்** | ஹொய்சலர், காக்கத்தியர், காலச்சூரி பேரரசு |

**சாளுக்கியர்** என்பவர்கள் இந்தியாவின் அரச வம்சம் ஒன்றைச் சேர்ந்தவர்கள். பொ.ஊ. ஆறாம் நூற்றாண்டுக்கும், 12 ஆம் நூற்றாண்டுக்கும் இடைப்பட்ட காலத்தில், தெற்கு மற்றும் மத்திய இந்தியாவின் பெரும் பகுதியை ஆண்டு வந்தனர். சாதவாகனப் பேரரசின் வீழ்ச்சியைத் தொடர்ந்து, தங்கள் சுதந்திரத்தை உறுதிப்படுத்திக்கொண்ட இவர்கள், இந்திய வரலாற்றில் சிறந்த அரசர்களில் ஒருவனான, இரண்டாம் புலிகேசியின் (பொ.ஊ. 609–642) ஆட்சியின் போது வேகமாக முன்னணிக்கு வந்தனர். இவன் காலத்தில், தெற்கே பல்லவ நாட்டின் வடக்கு எல்லை வரை விரிவடைந்திருந்தது சாளுக்கியப் பேரரசு. வடக்கில், ஹர்சவர்தனரை நர்மதை நதிக்கரையில் தோற்கடித்து அவனது தெற்கு நோக்கிய முன்னேற்றத்தைத் தடுத்தான். தென்கிழக்குத் தக்காணத்தில் விஷ்ணுகுண்டினர்களையும் தோற்கடித்தான். ஆனாலும், பல்லவன் நரசிம்மவர்மன், புலிகேசியைத் தோற்கடித்து அவனைக் கொன்று வாதாபி கொண்டான் நரசிம்மவர்ம பல்லவன் என்றும் பல்லவ வம்சமான இவன் மாவீரன் புலிகேசியை வென்றதால் "மா மல்லன்" எனும் பெயரும் பெற்று அதன் வெற்றியைக் கொண்டாட இன்றையச் சென்னையான பல்லவக் கடற்கரையில் மாமல்லையை உருவாக்கினான்.புலிகேசியின் தலைநகரான வாதாபியையும் ஆக்கிரமித்திருந்தான். சாளுக்கியரின் தலைநகரம் வாதாபி என்பதால் **வாதாபி சாளுக்கியர்** என்றும் அவர்கள் அழைக்கப்படுகின்றனர்.  

இரண்டாம் புலிகேசிக்குப் பின், உட் பூசல்களால் சாளுக்கியர் சிறிது காலம் வீழ்ச்சியுற்று இருந்தனர். இரண்டாம் விக்கிரமாதித்தனின் காலத்தில் மீண்டும் முன்னணிக்கு வந்தனர். இவன் இரண்டாம் நந்திவர்ம பல்லவனைத் தோற்கடித்து அவன் தலைநகரமான காஞ்சியையும் கைப்பற்றினான். இராஷ்டிரகூடர்களின் எழுச்சியைத் தொடர்ந்து வாதாபிச் சாளுக்கியர் தாழ்ச்சியுற்றனர்.  

பொ.ஊ. 10 ஆம் நூற்றாண்டில், இரண்டாம் தைலப்பா (பொ.ஊ. 973–997) என்பவனின் கீழ் சாளுக்கியர் மீண்டும் புகழ் பெறத் தொடங்கினர். இவர்கள் மேலைச் சாளுக்கியர் எனப்படுகின்றனர். மேலைச் சாளுக்கியர், இன்று *பசவகல்யாண்* என அழைக்கப்படும் கல்யாணி என்னுமிடத்தைத் தலைநகராகக் கொண்டு ஆண்டு வந்தனர். இன்னொரு பிரிவினர், வேங்கி என்னுமிடத்தைத் தலைநகரமாகக் கொண்டு ஆண்டு வந்தனர். இவர்கள் கீழைச் சாளுக்கியர் எனப்படுகின்றனர். கீழைச் சாளுக்கிய நாட்டின் கட்டுப்பாட்டுக்காக, மேலைச் சாளுக்கியருக்குச் சோழருடன் ஓயாத போட்டி இருந்துவந்தது. சுமார் 300 ஆண்டுகள் புகழுடன் விளங்கிய சாளுக்கியர், போசளர்களினால் ஒடுக்கப்பட்டனர். பொ.ஊ. 1184 தொடக்கம் 1200 வரை ஆண்ட நான்காம் சோமேஸ்வரனே குறிப்பிடத்தக்க சாளுக்கியர்களில் இறுதியானவன் ஆவான்.  

## இதையும் காண்க
- மேலைச் சாளுக்கியர்
- கீழைச் சாளுக்கியர்
- சாளுக்கிய சோழர்
- சோலாங்கிப் பேரரசு
- வாதாபிப் போர்
# வார்ப்புரு:Middle Kingdoms of India

<br clear=all>  

**காலக்கோடு: !! வடக்குப் பேரரசுகள் !! தெற்கு வம்சங்கள் !! பிறநாட்டு அரசுகள்**

| **&nbsp;கி.மு 6ம் நூஆ**

**&nbsp;கி.மு 5ம் நூஆ**

**&nbsp;கி.மு 4ம் நூஆ**

**&nbsp;கி.மு 3ம் நூஆ**

**&nbsp;கி.மு 2ம் நூஆ**

**&nbsp;கி.மு 1ம் நூஆ**

**&nbsp;கி.மு 1ம் நூஆ**

**&nbsp;2ம் நூற்றாண்டு**

**&nbsp;3ம் நூற்றாண்டு**

**&nbsp;4ம் நூற்றாண்டு**

**&nbsp;5ம் நூற்றாண்டு**

**&nbsp;6ம் நூற்றாண்டு**

**&nbsp;7ம் நூற்றாண்டு**

**&nbsp;8ம் நூற்றாண்டு**

**&nbsp;9ம் நூற்றாண்டு**

**10ம் நூற்றாண்டு**

**11ம் நூற்றாண்டு** | *மகதப் பேரரசு
*நந்தப் பேரரசு

*மௌரியப் பேரரசு
*சாதவாகனப் பேரரசு
*சுங்கப் பேரரசு
*Kuninda Kingdom
*கலிங்கம்

*குப்தப் பேரரசு

*பாலப் பேரரசு

*சோலாங்கிப் பேரரசு
*சேனா வம்சம் | *பாண்டியர்

*சேரர்

*சோழப் பேரரசு

*களப்பிரர்

*பல்லவர்

*சாளுக்கியர்
*இராஷ்டிரகூடர் | (பாரசீக ஆட்சி)

(கிரேக்கப் படையெடுப்பு)

*இந்தோ கிரேக்கர்கள்

*இந்தோ-சித்தியர்
*இந்தோ-பார்த்தியர்
*குஷாண் பேரரசு
*Western Kshatrapas
*இந்தோ-சசானியர்
*Kidarite Kingdom
*Indo-Hephthalites

(இந்தியாவில் இஸ்லாமியப் படையெடுப்பு)

*ஷாஹி
(இந்தியாவில் இஸ்லாமியப் பேரரசுகள்) |
| --- | --- | --- | --- |
<br clear=all>
# பீட்டாநியூசு

பீட்டாநியூஸ் மென்பொருள் சம்பந்தமான செய்திகள் மற்றும் மென்பொருட்களை வழங்கும் இலவச இணையத்தளமாகும். இங்கே மென்பொருட்களின் மேம்படுத்தப்பட்ட பதிப்பு மற்றும் சோதனைப்பதிப்பு, இலவச மென்பொருட்கள் மற்றும் பணம்கொடுத்துப் பாவிக்க்கவேண்டிய மென்பொருட்களும் இவ்விணையத்தளமூடாகக் கிடைக்கின்றது. அத்துடன் கோப்புக்களைப் பராமரித்து புதிய கோப்புக்கள் வரும்போது இல்வசமான மின்னஞ்சல் மூலமாகத் தெரிவிக்கும் வசதியும் உண்டு.பிட்டொரென்ட் ஊடாகக் கோப்புக்களைப் பரிமாறும் வசதி இவ்விணையத்தளத்தில் இன்னமும் கிடையாது. இவ்விணையத்தளத்தில் கோப்புக்கள் பற்றிய கருத்துக்களும் பரிமாறப்படுகின்றபோதிலும் சில நடுநிலையற்றவையாகவும் உள்ளன சில நிறுவனங்களைப் போற்றியும் தூற்றியும் எழுதப்படும் கருத்துக்களும் காணப்படுகின்றன.  

## வெளியிணைப்புகள்
- பீட்டாநியூஸ்
- பீட்டாநியூஸ் கோப்பு மன்றம்
# அஞ்சலி (திரைப்படம்)



**அஞ்சலி** திரைப்படம் (1990) (*Anjali (1990 film)*) ஆம் ஆண்டு வெளிவந்த தமிழ்த் திரைப்படம். மணிரத்னம் என்ற புகழ் பெற்ற இயக்குநரின் இயக்கத்தில் வெளிவந்த இத்திரைப்படத்தில் ஷாமிலி, ரகுவரன், ரேவதி, பிரபு போன்ற பலர் நடித்துள்ளனர்.  

## கதை

இரு குழந்தைகளுக்குத் தாயானவர் தனது மூன்றாம் குழந்தை மனநோயால் பாதிப்படைந்த குழந்தை என்பதனை அறியாமல் இருக்கின்றார். மூன்றாவதாக குழந்தை பிறக்கவுமில்லை என்ற கணவனின் கூற்றை ஏற்ற தாய் பின்னைய காலங்களில் அக்குழந்தையினைப் பற்றிய தகவல்களைப் பெறுகின்றார். தங்களுடனேயே அக்குழந்தையினை வளர வேண்டுமென்று அவர்கள் வாழும் இடத்திற்கே அழைத்தும் செல்கின்றனர். அங்கு வளரும் அச்சிறிய குழந்தையும் அவளின் சகோதரர்களால் ஆதரவு வழங்கப்படாமல் பின்னர் அவர்களின் அரவணைப்பைப் பெறுகின்றது.  

## விருதுகள்
**1991 தேசிய திரைப்பட விருது (இந்தியா)**  
- வென்ற விருது - சில்வர் லோட்டஸ் விருது- சிறந்த குழந்தை நட்சத்திரம்- ஷாமிலி, தருண், சுருதி
- வென்ற விருது - சில்வர் லோட்டஸ் விருது- சிறந்த ஒலிப்பதிவு- பாண்டு ரங்கன்
- வென்ற விருது - சில்வர் லோட்டஸ் விருது- சிறந்த வட்டாரத் திரைப்படம் - **அஞ்சலி** - மணிரத்னம்

## பாடல்கள்
இத்திரைப்படத்திற்கு இளையராஜா இசையமைத்தார். அனைத்து பாடல்களையும் இயற்றியவர் கவிஞர் வாலி.  

- வானம் நமக்கு
- மொட்ட மாடி
- இரவு நிலவு - எஸ். ஜானகி
- அஞ்சலி அஞ்சலி
- சம்திங் சம்திங்
- ராத்திரி நேரத்தில் - எஸ்.பி. பாலசுப்பிரமணியம்
- வேகம் வேகம் - உஷா உதூப்
# திருடா திருடா


***திருடா திருடா*** (*Thiruda Thiruda*) திரைப்படம் (1993) ஆம் ஆண்டு தமிழில் வெளிவந்த திரைப்படமாகும். மணிரத்னம் இயக்கத்தில் வெளிவந்த இத்திரைப்படத்தில் ஆனந்த், பிரசாந்த் மற்றும் பலர் நடித்துள்ளது குறிப்பிடத்தக்கது.  

## கதை

திருட்டுத் தொழில்களில் ஈடுபடும் கதிரும் (ஆனந்த்) அழகும் (பிரசாந்த்) இணைபிரியாத நண்பர்கள் மேலும் இவர்களின் தோழியான ராசாத்தியும் இவர்களுடன் திருட்டுத் தொழிலில் ஈடுபடுகின்றாள்.காவல் துறையினரிடமிருந்து பலமுறை தப்பிச் செல்லும் இவர்கள் நடனமாடும் பெண்ணொருத்தியைச் சந்திக்கின்றனர்.மேலும் அவளின் கூற்றுப்போல 1000 கோடிகள் மதிப்புடைய பணத்தினைத் தேடியும் செல்கின்றனர்.இதன் பிறகு அவள் சர்வதேச அளவிலான திருட்டுத் தொழில்களில் ஈடுபடும் திருட்டுக் கும்பலில் ஒருத்தியெனவும் மேலும் அவள் வைத்திருக்கும் அடையாள அட்டை ஒன்றின் மூலமே அக்கும்பல்களின் தலைவனால் கடத்தப்பட்டுச் செல்லப்படும் பணத்தினைப் பெற முடியும் என்பதனையும் அறிகின்றனர்.இவற்றைத் தெரிந்து கொள்ளும் அத்திருடர்களின் தலைவன் அவனுடைய காடையர் கூட்டத்துடன் தனக்குத் துரோகம் செய்தவளைத் தேடுகின்றான்.பின்னர் அவர்கள் அப்பணத்தை எடுத்தார்களா இல்லை கதிரும் அழகும் அப்பணத்தைப் பெற்றனரா என்பதே கதையின் முடிவாகும்.  

## பாடல்கள்
பாடலாசிரியர் - வைரமுத்து  

- கண்ணும் கண்ணும் - மனோ
- கொஞ்சும் நிலவு - அனுபமா
- வீரபாண்டிக் கோட்டையிலே- மனோ, கே.எஸ் சித்ரா
- தீ தீ - கரோலீன்
- ராசாத்தி - சாகுல் ஹமீத்
- புத்தம் புது பூமி- கே.எஸ் சித்ரா, மனோ

## துணுக்குகள்
- இத்திரைப்படமே இந்தியாவின் அகேலா கிரேன் மூலம் எடுக்கப்பட்ட முதல் திரைப்படமாகும்.
- ஹிந்தியில் மொழி மாற்றம் செய்யப்பட்டு சோர் சோர் என வெளியிடப்பட்டது

## வெளியிணைப்புகள்
- சர்வதேச திரைப்பட தரவுத் தளத்தில்
# பம்பாய் (திரைப்படம்)



***பம்பாய்*** (*Bombay*) திரைப்படம் (1995)ஆம் ஆண்டு வெளிவந்த தமிழ்த் திரைப்படமாகும். மேலும் இத்திரைப்படத்தில் வரும் சம்பவங்கள் பம்பாயில் 1992 முதல் 1993 வரை நடைபெற்ற கலவரங்களினாலும் உண்மை நிகழ்வுகளினாலும் பின்னப்பட்ட கற்பனைத் திரைப்படமாகும். இத்திரைப்படம் ஹிந்தி, தெலுங்கு ஆகிய மொழிகளில் மாற்றம் செய்து வெளியிடப்பட்டதும் குறிப்பிடத்தக்கது.  

## வகை
நாடகப்படம்  

## கதை

இந்து சமயத்தைச் சேர்ந்தவனான சேகர் (அரவிந்த் சாமி) பம்பாயிலிருந்து தமிழ்நாட்டிற்குத் தனது பெற்றோர்களைச் சந்திப்பதற்காக வருகின்றார். அங்கு இஸ்லாமிய மதத்தைச் சேர்ந்த சைலா பானு (மனிஷா கொய்ராலா)வைச் சந்திக்கின்றார். அவர் மீது காதலும் கொள்கின்றார். ஆரம்ப காலங்களில் இவரைக் கண்டு கொள்ளாத சைலா பின்னர் அவரைக் காதலிக்கின்றார். இவர்கள் காதலிப்பதை சேகர் தனது தந்தைக்கு தெரியப்படுத்தும் பொழுது தந்தை கடுங்கோபம் கொள்கின்றார். அவ்வாறு இஸ்லாமியப் பெண்ணை மணம் முடித்துக் கொடுக்கவும் முடியாதெனவும் அவர் தெரிவிக்கின்றார்.  
இதனைப் பொருட்படுத்தாத சேகர் தனது காதலியான சைலா பானுவை அழைத்துக் கொண்டு பம்பாய் செல்கின்றார். அங்கு அவரைத் திருமணமும் செய்து கொள்கின்றார். பின்னர் இரு மகன்களைப் பெற்றவர்களைக் காண்பதற்காக இருவரின் குடும்பத்தாரும் அங்கு வந்து சேர்கின்றனர். இரு குடும்பத்தாரும் நல்லுறவைப் பேணவும் செய்கின்றனர். அச்சமயம் அங்கு ஏற்படும் இந்து, இஸ்லாமியக் கலவரத்தின் போது சேகரின் குழந்தைகள் காணாமல் போய்விடுகின்றனர். அங்கு வந்த இவர்களின் பெற்றோர்கள் இருவரும் வீட்டில் ஏற்படும் தீயினால் இறந்து விடுகின்றனர். பின்னர் இக்கலவரத்தில் சிக்கித் தவிக்கும் தமது இரு குழந்தைகளையும் தேடிச் செல்லும் சேகரும் பானுவும் குழந்தைகளைக் காண்கின்றனர். பின்னர் அங்கு சமாதானம் நிலவியதா என்பதே கதையின் முடிவு.  

## விருதுகள்

**1996 அரசியல் திரைப்படக் குழுமம் (அமெரிக்கா)**  
- வென்ற விருது - சிறப்பு விருது- **பம்பாய்** - மணிரத்னம்

**1996 தேசிய திரைப்பட விருது (இந்தியா)**  
- வென்ற விருது - சிறந்த தொகுப்பாளர்- சுரேஷ் எர்ஸ்
- வென்ற விருது - நார்கிஸ் டத் விருது- சிறந்த திரைப்படம் - **பம்பாய்** - மணிரத்னம்

**1995 பில்ம்பேர் விருது (இந்தியா)**  
- வென்ற விருது - விமர்சகர்கள் விருது - **பம்பாய்** - மணிரத்னம்
- வென்ற விருது - சிறந்த நடிப்பிற்காக - மனிஷா கொய்ராலா

## பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை வைரமுத்து இயற்றியிருந்தார்.  
- அந்த அரபிக் கடலோரம் - ஏ. ஆர். ரகுமான்
- பூவுக்கு என்ன- நோல், அனுபமா
- உயிரே உயிரே- ஹரிஹரன், கே. எஸ். சித்ரா
- குச்சி குச்சி - ஹரிஹரன், சுவர்ணலதா
- கண்ணாளனே - கே. எஸ். சித்ரா
- பம்பாய் ஆரம்ப இசை- ஏ. ஆர். ரகுமான்

## துணுக்குகள்
- இத்திரைப்படம் வெளியிடப்பட்டபொழுது சிங்கப்பூர், பாகிஸ்தான் மற்றும் மலேசியா போன்ற நாடுகளில் தடை செய்யப்பட்டது.
- பம்பாய் ஆரம்ப இசையானது ஆங்கிலத்திரைப்படமான லோஎட் ஒஃவ் வார் என்ற திரைப்படத்தில் உபயோகப்படுத்தப்பட்டது என்பது குறிப்பிடத்தக்கது.

## வெளியிணைப்புகள்
- சர்வதேச திரைப்படத் தரவுத் தளத்தில் பம்பாய் (திரைப்படம்)
# விக்கிப்பீடியா:விசமிகளை எதிர்கொள்வது எப்படி?


- விக்கிப்பீடியாவை யாரும் தொகுக்க முடியும் என்பது உண்மைதான். ஆனால் கணக்குள்ள பயனர்களுக்கு மேலதிக வசதிகள் அல்லது அனுமதிகள் உண்டு. எடுத்துக்காட்டாக, அவர்களே பக்கங்களை பெயர் மாற்ற அல்லது நகர்த்த முடியும். ஆங்கில விக்கிப்பீடியாவில் கணக்குள்ள பயனர்கள்தான் கட்டுரைகளை ஆரம்பிக்க முடியும், தமிழ் விக்கிப்பீடியாவில் கட்டுரையை தொடங்க கணக்கு உருவாக்க வேண்டிய கட்டாயமில்லை.

- நிர்வாகிகளுக்கு பக்கங்களை நீக்குவது, பூட்டப்பட்ட பக்கங்களை தொகுப்பது போன்ற மேலதிக அனுமதிகள் உண்டு.

- தமிழ் விக்கிப்பீடியாவில் நிர்வாகி அணுக்கத்தை வழங்கக்கூடிய நான்கு "அதிகாரிகள்" உள்ளனர். ஆங்கில விக்கிப்பீடியாவில் மேலதிக சில கட்டமைப்புகளும் உண்டு. (இப்படி பிரிவுகள் இருந்தாலும், அனைவரும் தன்னார்வலர்களே. எவ்வளவு பொறுப்பை நீங்கள் ஏற்கின்றீர்கள், எவ்வளவு நேரத்தை தர முன்வருகின்றீர்கள், எப்படி சமூகத்தில் இயங்குகின்றீர்கள் என்பதைப் பொறுத்துதான் எந்த வித்தியாசங்களும் அமைகின்றன. மற்றப்படி அனைவரும் பயனர்களே).

- எந்த ஒரு மாற்றமும் அண்மைய மாற்றங்கள் பக்கத்தில் பிரதிபலிக்கும். எந்த ஒரு பயனரும் அம்மாற்றங்களை கவனித்து நடவடிக்கை எடுக்க முடியும்.

- ஒவ்வொரு பயனரும் தனக்கு முக்கியமான கட்டுரைகளை தனது கண்காணிப்புப் பட்டியலில் சேர்க்கலாம். அக்கட்டுரைகளில் எவற்றையாவது யாரேனும் மாற்றும் பொழுது அம்மாற்றங்கள் தொடர்பான தகவல்களை அந்த பயனர் மின்னஞ்சல் மூலமாகவோ, அல்லது புகுபதிகை செய்யும் பொழுதோ பெற்று நடவடிக்கை எடுக்கலாம்.

- தமிழ் விக்கிப்பீடியா நிர்வாகிகள் அவ்வப்பொழுது தமிழ் விக்கிப்பீடியாவில் நிகழும் மாற்றங்களை கவனித்த வண்ணமே இருப்பார்கள். ஆரோக்கியமற்ற மாற்றங்கள் இடம்பெறும் பொழுது அவற்றை அவர்கள் சீர்செய்ய முயல்வார்கள்.

- ஒரு சில குறிப்பிட்ட பக்கங்கள் அடிக்கடி கீழ்த்தரமான மாற்றங்களுக்கு உட்படுமானால் அப்பக்கங்களை பூட்டு போட்டு வைக்கலாம். அதாவது நிர்வாகிகளைத் தவிர பொது பயனர்கள் மாற்ற முடியாதபடி தொகுப்புப் பக்கத்தை முடக்க முடியும். மேலும், முதற் பக்கம் போன்ற முக்கிய சில பக்கங்கள் இப்படி பூட்டு போடப்பட்டவையே.

- சில பயனர்கள் வேண்டும் என்றே தொடர் விசமத்தன வேலைகளில் ஈடுபட்டால் அவர்களின் ஐபி முகவரி அல்லது பயனர் கணக்கை நிலையாகவோ குறிப்பிட்ட காலத்துக்கோ தடை செய்யலாம்.

கட்டுப்பாடுகளை படிப்படியாக தேவைக்கேற்ப உபயோகப்படுத்த முடியும். தமிழ் விக்கிப்பீடியா தமிழ் ஆர்வலர்களிடம் பரந்த ஆதரவை கொண்டிருப்பதாகவே உணர்கின்றோம். குறைகள் இருந்தால் நேரடியாக கலந்துரையாடி சரி செய்யலாம் என்ற நம்பிக்கை எமக்கு இருக்கின்றது.
# 7ஜி ரெயின்போ காலனி



**7ஜி ரெயின்போ காலனி** (*7G Rainbow Colony*) 2004 ஆம் ஆண்டு வெளி வந்த தமிழ்த் திரைப்படம். இந்தத் திரைப்படத்தில் ரவி கிருஷ்ணா அறிமுகமானார். சோனியா அகர்வால் நடித்திருந்த இப்படத்தை எழுதி இயக்கியவர் செல்வராகவன். யுவன் ஷங்கர் ராஜாவின் இசையுடன் அரவிந்த் கிருஷ்ணா ஒளிப்பதிவில் இத்திரைப்படம் உருவானது.  

15 அக்டோபர் 2004 ஆம் ஆண்டு அக்டோபர் மாதம் 15 ஆம் தேதியன்று படம் வெளியிடப்பட்டது. திரைப்படம் விமர்சன ரீதியான பாராட்டைப் பெற்றது மற்றும் வணிக ரீதியாக வெற்றியும் பெற்றது. ரவி கிருஷ்ணா தனது நடிப்பிற்காக பிலிம்பேரின் சிறந்த ஆண் அறிமுக நடிகர் (தெற்கு) விருதைப் பெற்றார். அதே நேரத்தில் யுவன் ஷங்கர் ராஜாவுக்கு சிறந்த இசையமைப்பாளருக்கான பிலிம்பேர் விருதும் வழங்கப்பட்டது.  

## வகை

உண்மைப்படம் / மசாலாப்படம்  

## கதை

வேலையில்லாமல் நண்பர்களுடன் சுற்றித்திரியும் இளைஞனான ரவி கிருஷ்ணா அவன் தங்கியிருக்கும் தொகுப்பு குடியிருப்பு-க்கு குடிவரும் பஞ்சாப் மாநிலத்தைச் சேர்ந்த பெண்ணொருவரைக் ( சோனியா அகர்வால் ) காதல் கொள்கின்றார். பல முறை அவரின் விருப்பத்தைத் தெரியப்படுத்த முயற்சிகளும் செய்கின்றார். இவர் பல முறை முயற்சிகள் செய்தும் பொருட்படுத்தாதிருக்கும் அப்பெண்ணிற்கு வீட்டின் மூலம் மாப்பிள்ளை ஒருவனைத் தேர்ந்தெடுக்கின்றார் அவள் தந்தை. திருமணம் நடைபெறுவதற்கு முன்பதாகவே அப்பெண்ணிடம் தவறாக நடந்து கொள்ள எத்தனிக்கும் மாப்பிள்ளையைத் தடுத்து நிறுத்துகின்றார் ரவி கிருஷ்ணா. பின்னர் அப்பெண்ணும் ரவி கிருஷ்ணாவைக் காதலிக்கின்றார். காதல் ரவி-யை செம்மைப்படுத்துகிறது. பொறுப்புடைய இளைஞனாக மாறுகிறான். பெண்ணின் தாயார் எதிர்க்கிறார். வேறு இடம் குடிபெயர்கின்றனர். பெண், வீட்டில் சிறை செய்யப்படுகின்றாள். பின்னர் தப்பிச் சென்று, ஒரு சுற்றுலா விடுதியில் இருவரும் உடலுறவினையும் கொள்கின்றனர். அதன் பிறகு சிறிய சண்டை காரணமாக தெருவிலிருந்து விலகிச் செல்லும் பொழுது ரவியின் காதலியை வாகனமொன்று மோதி இறக்கின்றார். பின்னர் காதலியின் நினைவுடனேயே வாழ்கின்றார் ரவி.  

## துணுக்குகள்
தமிழ்நாட்டில் மட்டும் 92 திரைகளில் வெளியிடப்பட்ட இத்திரைப்படம் தெலுங்கு மொழியில் 7 ஜி பிரிந்தாவன் காலனி என வெளியிடப்பட்டதும் குறிப்பிடத்தக்கது.  

## பாடல்கள்
7ஜி ரெயின்போ காலனி திரைப்படமானது யுவன் சங்கர் ராஜா இசையமைப்பினில் பத்து பாடல்களைக் கொண்டுள்ளது.  
| பாடல் | பாடகர்கள் |  |
| --- | --- | --- |
| *நினைத்து நினைத்து பார்த்தால்* | ஷ்ரேயா கோஷல் |  |
| *கனா காணும் காலங்கள்* | ஹரிஷ் ராகவேந்திரா, சுல்தான் கான் ,மதுமிதா |  |
| *நாம் வயதுக்கு வந்தோம் * | பி. உன்னிகிருஷ்ணன், யுவன் சங்கர் ராஜா ,ஷாலினி,கங்கா |  |
| *சந்தோசத்தின் இசை * | இசை கருவிகள் |  |
| *கண் பேசும் வார்த்தைகள் * | கார்த்திக் |  |
| *இது போர்களமா* | ஹரிஸ் ராகவேந்திரா |  |
| *கனா காணும் காலங்கள்* | மதுமிதா,சுல்தான் கான் |  |
| *ஜனவரி மாதம் * | குணால் கஞ்சாவாலா, மதன்ஜி |  |
| *தீம் மியூசிக்* | இசை கருவிகள் |  |
| *நினைத்து நினைத்து பார்த்தேன்* | கிருஷ்ணகுமார் குன்னத் | } |
# விக்கிப்பீடியா:சிறப்புக் கட்டுரைகள் முன்மொழிவு/சோழர்

### சோழர்
ஏற்கனவே உள்ள பல சிறப்புக்கட்டுரைகளை காட்டிலும் உள்ளடக்கம், தரத்தில் மேம்பட்ட கட்டுரை. சிறப்புக்கட்டுரையாக அறிவிக்கப் பரிந்துரைக்கிறேன். இப்பரிந்துரைக்கு எதிரப்பு உள்ளோர் மட்டும் தெரிவிக்கலாம். பங்களிப்பாளர் பங்களிப்பு நேரத்தை மிச்சப்படுத்தமு பொருட்டு, ஆதரவு தெரிவித்து வாக்களிக்கத் தேவையில்லை. --ரவி 19:13, 18 அக்டோபர் 2006 (UTC)  

**கருத்துக்கள்**  

- மக்கள் வாழ்வியல் தொடர்பாக ஒரு இரு பந்திகள் சேர்த்தால் நன்று. மேலும் மேற்கோள்கள் மற்றும் ஆதாரங்களை சேர்த்தாலும் நன்று. --Natkeeran 19:42, 18 அக்டோபர் 2006 (UTC)
- நற்கீரனின் கருத்திற்கேற்ப சில பத்திகள் இணைக்கப்பட்டுள்ளபடியால் இக்கட்டுரையை சிறப்புக் கட்டுரையாக அறிவித்துள்ளேன். -- Sundar <sup>\பேச்சு</sup> 06:29, 8 நவம்பர் 2006 (UTC)
# மன்னா


**மன்னா** அல்லது **மனா** அல்லது **மன்னு** என்பது விவிலிய நூலில் யாத்திராகமம் நூலில் கூறப்பட்டுள்ள இசுரவேலருக்காக பாலைவனத்தில் அதியசமாக உருவாக்கப்பட்ட உணவாகும். திருக்குர்ஆனில் இது மன்னு என்று குறிப்பிடப்பட்டுள்ளது. இஸ்ரவேலர் வாக்களிக்கப்பட்ட நாட்டில் முதலாவது அறுவடை செய்த போது மன்னா பொழிவது நின்றுப்போனது. "மன் வு" அல்லது "மன்னா என்ற" எபிரேய மொழிப் பதம் "இது என்ன?" என மொழிப் பெயர்க்கப்படும். மொழியியலாளர் யோர்ஜ் கொசென் என்பவர் இப்பதம் உணவு என்ற பொருளுடைய எகிப்திய "மென்னுயு" என்ற சொல்லின் மறு வடிவம் என் கருதுகின்றார். மன்னா என்பது இன்று ஆன்மீகக் கொடைகளை குறிப்பதற்காக பயன்படுத்தப்படுகிறது.  

யூத-கிறித்தவ-இசுலாமிய சமயங்களின் படி, மன்னா அதிசயமாக கடவுளால் இசுரவேலருக்கு அவர்களது 40 ஆண்டு பாலைவன வாழ்க்கையில் கொடுக்கப்பட்டதாகும். அது இரவில் பனி போலப் பொழிந்தது. மேலும் அது கொத்துமல்லி விதையளவாகவும் முத்துப் போன்ற நிறமாகவும் காணப்பட்டது அது சூரிய வெப்பத்தால் உருகிப்போக முன்பாக சூரியோதயத்துக்கு முன்பாக சேகரிக்கப்பட்டது. அவகள் அதை சேகரித்து அரைத்து அல்லது இடித்து சமைத்தனர். சபாத்துக்கு முதல் நாள் இரட்டிப்பான அளவு மன்னா பொழிந்தது சபாத் நாளில் மன்னா பொழியவில்லை. இஸ்ரவேலர் கிகால் என்னும் இடத்துக்கு வந்து நிசான் மாதாம் 14 ஆம் நாள் அங்கு அறுவடை செய்யப்பட்ட தானியங்களை உண்ட போது மன்னு பொழிவது நின்றுப்போனது.  

## ஆதாரம்
# பூதலூர்



**பூதலூர்** (Budalur) என்பது தமிழ்நாட்டின், தஞ்சாவூர் மாவட்டத்திலுள்ள பூதலூர் வட்டம் மற்றும் பூதலூர் ஊராட்சி ஒன்றியம் ஆகியவற்றின் நிர்வாகத் தலைமையிடமும்ஊராட்சியும் ஆகும். பூதலூர் தஞ்சாவூருக்கு மேற்கே 17 கி.மீ. தொலைவில் உள்ளது. இவ்வூருக்குக் கல்லணை கால்வாயும் வெண்ணாறும் கரைகளாக உள்ளன.  

இங்குள்ள தொடருந்து நிலையம் திருச்சிராப்பள்ளி தஞ்சாவூர் இருப்புப்பாதை வழித்தடத்தில் அமைந்துள்ளது. இது சோழ மன்னர்களின் ஆட்சிக்கு உட்பட்டிருந்த பகுதியாகும். சூன் 2020-இல் பூதலூரில் 9, 10-ஆம் நூற்றாண்டு சமணர் மற்றும் விஷ்ணு சிற்பங்கள் கண்டெடுக்கப்பட்டுள்ளது.
# வரிக்குதிரை



**வரிக்குதிரை** பாலூட்டி இனத்தைச் சேர்ந்த ஒரு விலங்கு ஆகும். இது ஒரு தாவர உண்ணி. இது குதிரை இனத்தைச் சேர்ந்தது. வரிக்குதிரை, பாலூட்டிகளில் குதிரை, கழுதை போல ஒற்றைப்படைக் குளம்பிகள் வரிசையைச் சேர்ந்த ஒரு விலங்கினம். இவை உடல் முழுவதும் கருப்பு வெள்ளையிலான வரிகளைக் கொண்டுள்ளன. இதனாலாயே இவை தமிழில் வரிக்குதிரைகள் எனப்படுகின்றன.  

வரிக்குதிரைகள் ஒரு சமூகவிலங்காகும். எனவே இவை எப்போதும் மந்தைகளாக (கூட்டமாக) வாழ்கின்றன. எந்த ஒரு குதிரையும் தனித்திருக்காது. நின்றுகொண்டே தூங்கும் பண்பு கொண்டது இது. இரண்டு வரிக்குதிரைகள் ஒன்றின்மீது ஒன்று மீது தங்களின் கழுத்துப் பகுதியை வைத்துக் கொண்டு நின்று ஓய்வு எடுத்துக் கொள்ளக்கூடியன. நன்கு வளர்ந்த வரிக்குதிரைகள் 1 - 2 மீட்டர் உயரமும் 2 - 3 மீட்டர் நீளமும் கொண்டவை. 250 இல் இருந்து 500 கிலோ எடை வரை இருக்கும். இவற்றால் மணிக்கு 55 கிலோமீட்டர் வேகத்தில் ஓட முடியும். சாதாரணமாக ஒரு நாளில் இவை 80 கிலோமீட்டர் தொலைவு வரை நடக்க வல்லவை. காட்டில் உள்ள வரிக்குதிரைகள் 20 முதல் 30 ஆண்டுகள்வரை வாழக்கூடியன. அவை விலங்குக்காட்சி சாலையில் 40 ஆண்டுகள்வரை உயிர் வாழும்.  

## வரிகள்
வரிக்குதிரைகளின் வரிகள் தனித்தன்மை பெற்றவை. ஒவ்வொரு வரிக்குதிரையின் வரியும் இன்னொன்றினதைப்போல இருப்பதில்லை. மாந்தர்களின் கைவிரல் இரேகைகளைப் போல ஒன்றுபோல் ஒன்று இல்லாத தனித் தன்மையான கருப்பு, வெள்ளை வரிக்கோடுகளைக் கொண்டவை. வரிகள் முன் புறம் நெடுக்குக்கோடுகளாகவும் பின்புறமும் கால்களிலும் கிடைக்கோடுகளாகவும் இருக்கின்றன.
# கனடாவின் அரசியலமைப்பு

வில் நாடாளுமன்றக் குன்றின் மேற்கிலுள்ள கனடாவின் உச்சநீதி மன்றம்]]  
**கனடாவின் அரசியல் அமைப்பு** (*Constitution of Canada*) கனடாவின் மீயுயர் சட்டமாகும்; நாட்டின் வரையறுக்கப்பட்ட ஆளும் மன்றத்தின் இயற்றுச் சட்டங்களையும் வரையறுக்கபடாத வழமைகளையும் அரசியல் வழக்கங்களையும் ஒன்றிணைத்த அரசியலமைப்புச் சட்டம் ஆகும். மாக்னா கார்ட்டாவை அடித்தளமாகக் கொண்ட இதுவே உலகின் மிகவும் பழைமையான, செயற்பாட்டில் உள்ள அரசியலமைப்புச் சட்டமாகும். இந்தச் சட்டம் கனடிய அரசு, கனடாக் குடிமக்களின் குடிசார் மற்றும் அரசியல் உரிமைகள் மற்றும் கனடாவில் வாழ்வோரின் உரிமைகளை வரையறுக்கின்றது. கனடாவின் அரசியலமைப்புச் சட்டம் அரசியலமைப்பை விளக்குவதுடன் அதன் செயற்பாட்டை விவரிக்கின்றது. கனடாவின் அரசியலமைப்பு சட்டம் அதன் மத்திய மாகாண அரசுகளின் அதிகாரங்களையும் கடமைகளையும் வரயறைசெய்து, சட்ட உருவாக்க வழிமுறைகளையும் விவரிக்கின்றது. மாகாண அரசுகள் உள்ளூர் அரசுகளின் அதிகாரங்களையும் கடமைகளையும் வரையறைசெய்கின்றன. அரசுகள் தகுந்த வழிமுறைகளுக்கமைய சட்டங்களை உருவாக்கி அமுல்படுத்துகின்றன.  

கனடாவின் அரசியலமைப்பின் அங்கங்களை அரசியலமைப்புச் சட்டம் 1982, உபபிரிவு 52(2) விவரிக்கிறது; இதன்படி கனடாச் சட்டம், 1982, அட்டவணையிலுள்ள அனைத்துச் சட்டங்களும் குறிப்பாணைகளும் அரசியலமைப்புச் சட்டம் 1867இல் (முன்னாளைய பிரித்தானிய வட அமெரிக்கச் சட்டம், 1867) உள்ளதும், இவற்றிற்கான ஏதேனும் திருத்தங்களும் அடங்கும். கனடாவின் உச்சநீதி மன்றம் இந்தப் பட்டியல் முழுமையானதல்ல என்றும் கூட்டமைப்பு உருவானதிற்கு முன்பிருந்த சட்டங்களும் எழுதப்படாத அங்கங்களையும் உள்ளடக்கியது என்றும் கூறியுள்ளது.  

கனடாவின் நீதிமன்றயமைப்பு சட்டங்களை புரிந்து அமலாக்குவதில் முக்கியப் பங்கு வகிக்கின்றது. அரசியல் அமைப்பு சட்டத்தை மீறும் சட்டங்களை செல்லுபடியாகாமல் செய்யும் அதிகாரம் நீதியமைப்புக்கு உண்டு. கனடாவின் உச்ச நீதி மன்றமே சட்ட கட்டமைப்பின் அதி உயர் அதிகாரம் கொண்டது.  

## மேற்சான்றுகள்
# வார்ப்புரு:Infobox Chola

**}
}**

| **ஆட்சிக்காலம்** | } |  |
| --- | --- | --- |
| **பட்டம்** | *}* |  |
| **தலைநகரம்** | } |  |
| **அரசி** | } |  |
| **பிள்ளைகள்** | } |  |
| **முன்னவன்** | } |  |
| **பின்னவன்** | } |  |
| **தந்தை** | } |  |
| **பிறப்பு** | } |  |
| **இறப்பு** | } | } |
# அகத்தீஸ்வரம்



**அகத்தீஸ்வரம்** (ஆங்கிலம்:Agastheeswaram, மலையாளம்:അഗസ്തീശ്വരം) இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் உள்ள பேரூராட்சி ஆகும்.  

## அமைவிடம்
இது, நாகர்கோவிலிருந்து 20 கி.மீ.; கன்னியாகுமரியிலிருந்து 5 கி.மீ.; கொட்டாரத்திலிருந்து 2 கி.மீ.; கோவளத்திலிருந்து 4 கி.மீ. தொலைவில் உள்ளது.  

## பேரூராட்சியின் அமைப்பு
2.55 ச.கி.மீ. பரப்பும், 15 வார்டுகளும், 23 தெருக்களும் கொண்ட இப்பேரூராட்சி, கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,457 வீடுகளும், 16,822 மக்கள்தொகையும் கொண்டது.  
## கோயில்கள்
- அகஸ்தீஸ்வரம் சிதம்பரேஸ்வரர் கோயில்

## ஆதாரங்கள்
# அபயபுரி


**அபயபுரி** (ஆங்கிலம்:Abhayapuri), இந்தியாவின் அஸ்ஸாம் மாநிலத்தில் அமைந்துள்ள Bongaigaon மாவட்டத்தில் இருக்கும் ஒரு பேரூர்ப் பகுதிக் குழு ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 36&nbsp;மீட்டர் (118&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 14,671 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். அபயபுரி மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 83%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. அபயபுரி மக்கள் தொகையில் 10% ஆறு வயதுக்குட்பட்டோர் ஆவார்கள்.  

## ஆதாரங்கள்
# ஆபு சாலை



**ஆபு சாலை** (ஆங்கிலம்:Abu Road) இந்தியாவின் இராஜஸ்தான் மாநிலத்தில் அமைந்துள்ள சிரோஹி மாவட்டத்தில் இருக்கும் ஒரு நகராட்சி ஆகும். அபு மலை இங்கிருந்து 27 கி.மீ. தொலைவில் அமைந்துள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 47,320 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். அபு சாலை மக்களின் சராசரி கல்வியறிவு 68% ஆகும், இதில் ஆண்களின் கல்வியறிவு 77%, பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியது. அபு சாலை மக்கள் தொகையில் 15% ஆறு வயதுக்குட்பட்டோர் ஆவர்.
# அதிராம்பட்டினம்


**அதிராம்பட்டினம்** (ஆங்கிலம்:Adirampattinam), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டம், பட்டுக்கோட்டை வட்டத்தில் இருக்கும் ஒரு நகராட்சி ஆகும்.  

## 2021-இல் நகராட்சியாக தரம் உயர்த்துதல்
அதிராம்பட்டினம் பேரூராட்சியை 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார். அதன் பின்னர் 27 வார்டுகள் பிரிக்கப்பட்டது. அப்போது நடந்த நகரமன்ற தேர்தலில் திராவிட முன்னேற்றக் கழகம் வெற்றிபெற்றது. நகர் மன்ற தலைவராக திருமதி.தாஹிரா அப்துல் கரீம், நகர் மன்ற துணைத் தலைவராக திரு. இராம.குணசேகரன் தேர்ந்து எடுக்கப்பட்டனர்  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 31066 மக்கள் இங்கு வசிக்கின்றார்கள். அதிராம்பட்டினம் மக்களின் சராசரி கல்வியறிவு 79.31% ஆகும். இது இந்திய தேசிய சராசரி கல்வியறிவான 59.5% விட கூடியதே. அதிராம்பட்டினம் மக்கள் தொகையில் 13.08% ஆறு வயதுக்குட்பட்டோர் ஆவார்கள். இங்கு ஆண்கள் 47.95% (14897) பெண்கள் 52.04% (16169). இங்கு முஸ்லிம்கள் 70% மற்றவர்கள் 30% ஆகும்.  

## மக்கட்தொகை

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பட்டுக்கோட்டை சட்டமன்றத் தொகுதியிலும் சேர்க்கப்பட்டுள்ளது.
# அடூர்


**அடூர்** (ஆங்கிலம்:Adoor), இந்தியாவின் கேரள மாநிலத்தில் அமைந்துள்ள பத்தனம்திட்டா மாவட்டத்தில் இருக்கும் ஒரு நகராட்சி ஆகும்.  

## மக்கள்தொகை விவரம்
இந்திய 2011 மக்கள் தொகை கணக்கெடுப்பின்படி 29171 மக்கள் இங்கு வசிக்கின்றார்கள். இவர்களில் 47.1% ஆண்கள், 52.9% பெண்கள் ஆவார்கள். அடூர் மக்களின் சராசரி கல்வியறிவு 96.31% ஆகும். இதில் ஆண்களின் கல்வியறிவு 97.49%, பெண்களின் கல்வியறிவு 95.27% ஆகும். இது இந்திய தேசிய சராசரி கல்வியறிவான 59.5% விட கூடியதே. அடூர் மக்கள் தொகையில் 8.27% ஆறு வயதுக்குட்பட்டோர் ஆவார்கள்.
# ஆடுதுறை



**ஆடுதுறை** (*Aduthurai*) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், திருவிடைமருதூர் வட்டத்தில் இருக்கும் ஓர் பேரூராட்சி ஆகும். இதனை **மருத்துவக்குடி** என்றும் அழைப்பர். இது கும்பகோணம்–மயிலாடுதுறை சாலையில் அமைந்துள்ளது. இங்கு தமிழ்நாடு நெல் ஆராய்ச்சி நிறுவனம் உள்ளது.  

## பேரூராட்சி நிர்வாகம்
16.81 சகிமீ பரப்பளவு கொண்ட இப்பேரூராட்சி 15 வார்டுகளும், 80 தெருக்களும் கொண்டது. இதன் தற்போதைய மக்கள்தொகை 14,750 (2017) ஆகும்.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 11,705 மக்கள் இங்கு வசிக்கின்றார்கள். இவர்களில் 5,858 பேர் ஆண்கள், 5,847 பேர் பெண்கள் ஆவார்கள். ஆடுதுறை மக்களின் சராசரி கல்வியறிவு 88.23 % ஆகும், இதில் ஆண்களின் கல்வியறிவு 93.11%, பெண்களின் கல்வியறிவு 83.38% ஆகும். இது தமிழகத்தின் சராசரி கல்வியறிவான 80.09% விட கூடியதே. ஆடுதுறை மக்கள் தொகையில் 10.17% ஆறு வயதுக்குட்பட்டோர் ஆவார்கள்.  

## அருகிலுள்ள கிராமங்கள்
ஆவணியாபுரம், மஞ்சமல்லி, கிள்ளுக்குடி, சாத்தனூர், மேலமருத்துவக்குடி, கீழ மருத்துவக்குடி, வானாதிராஜபுரம், திருமங்கலக்குடி, நரசிங்கன்பேட்டை, தியாகராஜபுரம், சூரியனார் கோவில் ஆகிய கிராமங்கள் உள்ளன.  

## ஆதாரங்கள்
# அடையாறு, கர்நாடகா


**அடையாறு** (ஆங்கிலம்:Adyar), இந்தியாவின் கர்நாடகம் மாநிலத்தில் அமைந்துள்ள தட்சிண கன்னட மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6501 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். அடையாறு மக்களின் சராசரி கல்வியறிவு 73% ஆகும், இதில் ஆண்களின் கல்வியறிவு 78%, பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விட கூடியதே. அடையாறு மக்கள் தொகையில் 13% ஆறு வயதுக்குட்பட்டோர் ஆவார்கள்.
# அகரம் (பேரூராட்சி)


**அகரம்** (ஆங்கிலம்:**Agaram**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், திண்டுக்கல் கிழக்கு வட்டத்தில் இருக்கும் ஒரு பேரூராட்சி ஆகும்.  

## அமைவிடம்
அகரம் பேரூராட்சி திண்டுக்கல்லிருந்து 13 கி.மீ. தொலைவில் உள்ளது. இதன் தெற்கில் தாடிக்கொம்பு 2 கி.மீ.; வடக்கில் வேடசந்தூர் 15 கி.மீ. தொலைவில் உள்ளது.  

## பேரூராட்சியின் அமைப்பு
21.05 ச.கி.மீ. பரப்பும், 15 பேரூராட்சி மன்ற உறுப்பினர்களையும், 51 தெருக்களையும் கொண்ட இப்பேரூராட்சி ஆத்தூர் (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,984 வீடுகளும்,15,610 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 79.3% மற்றும் பாலின விகிதம் 1,000 ஆண்களுக்கு, 1,003 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 900 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  
4,556 மற்றும் 0 ஆகவுள்ளனர்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 297&nbsp;மீட்டர் (974&nbsp;அடி) உயரத்தில் இருக்கின்றது.
# அகல்யாநகர்



**அகல்யாநகர்** (பழைய பெயர்:*அகமதுநகர்*) என்பது இந்தியாவின் மகாராஷ்டிரம் மாநிலத்தில் உள்ள அகல்யாநகர மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும்.  
## பெயர் மாற்றம்
இம்மாவட்ட ப் பகுதிகளை ஆட்சி செய்த மராத்திய அரசி, அகல்யாபாய் நினைவாக மகாராட்டிரா மாநிலத்தை ஆளும் மகா யுதி கூட்டணி அரசின் முதலமைச்சர் ஏக்நாத் சிண்டே, அகமத்நகர் நகரம் மற்றும் அகமத்நகர் மாவட்டத்தின் பெயரை **அகல்யாநகர் மாவட்டம்** என்றும், தலைமையிடமான அகமத்நகர் என்பதை **அகல்யாநகர்** என்றும் பெயர் மாற்ற செய்ய இந்திய அரசிடம் மே 2023ல் கோரிக்கை வைத்தார். மகாராட்டிரா முதலமைச்சரின் கோரிக்கையை இந்திய அரசு அக்டோபர் 2024ல் ஏற்றது.  

## புவியியல்
இவ்வூர், என்ற புவியியல் ஆள்கூறுகள் கொண்டு, கடல் மட்டத்தில் இருந்து சராசரியாக 688.72&nbsp;மீட்டர் (2259.60&nbsp;அடி) உயரத்தில் அமைந்துள்ளது.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 65 வார்டுகளும், 75,960 குடியிருப்புகளும் கொண்ட அகல்யாநகர் மாநகராட்சியின் மக்கள் தொகை 3,50,859 ஆகும். அதில் 1,78,899 ஆண்கள் மற்றும் 1,71,960 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% வீதம் உள்ளனர். பாலின விகிதம் 1000 ஆண்களுக்கு 961 பெண்கள் வீதம் உள்ளனர். சராசரி எழுத்தறிவு 89.8% வீதம் உள்ளது. .இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 45,899 மற்றும் 4,074 வீதம் உள்ளனர். இந்நகரத்தில் இந்து சமயத்தினர் 75.69%, இசுலாமியர் 15.64%, சமணர்கள் 4.35%, பௌத்தர்கள் 0.85%, கிறித்தவர்கள் 2.57%, சீக்கியர்கள் 0.22% மற்றும் பிற சமயத்தினர் 0.58% வீதம் உள்ளனர்.  
## போக்குவரத்து
### தொடருந்து நிலையம்
அகல்யாநகர் தொடருந்து நிலையம்மும்பை, கோலாப்பூர், சோலாப்பூர், கோரக்பூர், புது தில்லி, ஹூப்ளி, பெங்களூரு, புனே, ஹவுரா தானாபூர் (பட்னா அருகில்) நகரங்களை இருப்புப்பாதை வழியாக இணைக்கிறது.  
### சாலைகள்
அகல்யாநகர் பெரிய நகரங்களான சத்திரபதி சம்பாஜிநகர், பர்பானி, நாந்தேட், புனே, நாசிக், பீட், சோலாப்பூர், தாராசிவா போன்ற நகரங்களுடன் சாலைகள் மூலம் இணைக்கப்பட்டுள்ளது. கல்யான் (மும்பை) முதல் நிர்மல் (தெலங்கானா) செல்லும் தேசிய நெடுஞ்சாலை எண் 222 அகல்யாநகர் வழியாகச் செல்கிறது.  

## ஆதாரங்கள்
# அஹ்மத்பூர்


**அஹ்மத்பூர்** (ஆங்கிலம்:Ahmedpur), இந்தியாவின் மேற்கு வங்காளம் மாநிலத்தில் அமைந்துள்ள பிர்பம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 38&nbsp;மீட்டர் (124&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 8397 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். அஹ்மத்பூர் மக்களின் சராசரி கல்வியறிவு 65% ஆகும், இதில் ஆண்களின் கல்வியறிவு 71%, பெண்களின் கல்வியறிவு 58% ஆகும். இது இந்திய தேசிய சராசரி கல்வியறிவான 59.5% விட கூடியதே. அஹ்மத்பூர் மக்கள் தொகையில் 14% ஆறு வயதுக்குட்பட்டோர் ஆவார்கள்.  

## ஆதாரங்கள்
# அஜ்மீர்



**அஜ்மீர்** என்பது இந்தியாவின் இராஜஸ்தான் மாநிலத்தில் அமைந்துள்ள அஜ்மீர் மாவட்டத்தில் இருக்கும் ஒரு நகராட்சி மன்றம் ஆகும். ஆரவல்லி மலைத்தொடர்களால் சூழப்பட்டுள்ள இந்த நகரம் பிருத்திவிராச் சௌகான் என்னும் புகழ் பெற்ற மன்னனின் தலைநகரங்களில் ஒன்றாக இருந்தது.  

## புவியியல்
அஜ்மீர் புறநகர்ப் பகுதியானது, கடல் மட்டத்தில் இருந்து சராசரியாக 502.34&nbsp;மீட்டர் (1648.10&nbsp;அடி) உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.  

## மக்கள் வகைப்பாடு
2001ஆம் ஆண்டு இந்திய மக்கள் தொகை கணக்கெடுப்பின்படி, 485,197 மக்கள் இங்கு வசிக்கின்றார்கள். இவர்களில் 52% ஆண்கள்; 48% பெண்கள் ஆவார்கள். அஜ்மீர் மக்களின் சராசரி கல்வியறிவு 74% ஆகும். இதில் ஆண்களின் கல்வியறிவு 80%; பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விடக் கூடியதே. அஜ்மீர் மக்கள் தொகையில் 12% ஆறு வயதுக்குட்பட்டோர் ஆவார்கள்.
# அக்பர்பூர்


**அக்பர்பூர்** (ஆங்கிலம்:Akbarpur), இந்தியாவின் உத்தரப் பிரதேசம் மாநிலத்தில் அமைந்துள்ள அம்பேத்கர் மாவட்டத்தில் உள்ள ஒரு பேரூராட்சி ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 133&nbsp;மீட்டர் (436&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 17,368 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். அக்பர்பூர் மக்களின் சராசரி கல்வியறிவு 57% ஆகும், இதில் ஆண்களின் கல்வியறிவு 62%, பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட குறைந்ததே. அக்பர்பூர் மக்கள் தொகையில் 18% ஆறு வயதுக்குட்பட்டோர் ஆவார்கள்.  

## ஆதாரங்கள்
# அகோலா


**அகோலா** (ஆங்கிலம்:Akola), இந்தியாவின் மகாராஷ்டிரம் மாநிலத்தில் அமைந்துள்ள அகோலா மாவட்டத்தில் உள்ள மாநகராட்சி ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 501&nbsp;மீட்டர் (1643&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 399,978 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். அகோலா மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 80%, பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விட கூடியதே. அகோலா மக்கள் தொகையில் 13% ஆறு வயதுக்குட்பட்டோர் ஆவார்கள்.  

## ஆதாரங்கள்

## இணைப்புகள்
- அகோலா மாவட்ட அரசின் தளம்
- அகோலா விமானதளத்தின் தளம்
- அகோலா காவல்துறையின் தளம்
# அழகப்பபுரம்


**அழகப்பபுரம்** (ஆங்கிலம்:Alagappapuram), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் ஒரு பேரூராட்சி ஆகும். இது கன்னியாகுமரியிலிருந்து 7 கி.மீ. தொலைவில் உள்ளது.  

## பேரூராட்சியின் அமைப்பு
8.63 ச.கி.மீ. பரப்பும், 15 வார்டுகளும், 43 தெருக்களும் கொண்ட இப்பேரூராட்சி, கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.  

## மக்கள் வகைப்பாடு
2011ஆம் ஆண்டின் மக்கள்தொகை கணக்கெடுப்பின் படி, அழகப்பபுரம் பேரூராட்சி 2656 வீடுகளும்; 9626 மக்களும் கொண்டது.  

| மொத்த மக்கள்தொகை | 9626 |
| --- | --- |
| ஆண்கள் | 4646 |
| பெண்கள் | 4980 |
| பிற்படுத்தப்பட்டோர் | 725 |
| பிற்படுத்தப்பட்ட ஆண்கள் | 363 |
| பிற்படுத்தப்பட்ட பெண்கள் | 362 |
| பழங்குடியினர் | 5 |
| பழங்குடியின ஆண்கள் | 5 |
| பழங்குடியின பெண்கள் | 0 |
| கல்வியறிவு பெற்றோர் | 8272 |
| கல்வியறிவு பெற்ற ஆண்கள் | 4048 |
| கல்வியறிவு பெற்ற பெண்கள் | 4224 |

## ஆதாரங்கள்
# ஆலங்குடி, புதுக்கோட்டை மாவட்டம்



**ஆலங்குடி**(*Alangudi*) இந்தியாவின் தமிழ்நாடு மாநிலத்தில் புதுக்கோட்டை மாவட்டம், ஆலங்குடி வட்டத்தின் நிர்வாகத் தலைமையிட நகரமும்; நகராட்சியும் ஆகும். ஆலங்குடி நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.  

## அமைவிடம்
ஆலங்குடி பேரூராட்சி, மாவட்ட தலைநகரான புதுக்கோட்டையிலிருந்து 20 கி.மீ. தொலைவிலும், கிழக்கேயுள்ள வடகாட்டிலிருந்து 15 கி.மீ. தொலைவிலும், தெற்கே கொத்தமங்கலத்திலிருந்து 10 கி.மீ. தொலைவிலும் அமைந்துள்ளது. இதனருகே அமைந்த தொடருந்து நிலையம் புதுக்கோட்டையில் உள்ளது.  

## நகராட்சியின் அமைப்பு
3.09 ச.கி.மீ. பரப்பும்,15 வார்டுகளும், 39 தெருக்களும் கொண்ட இந்நகராட்சி ஆலங்குடி (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3228 வீடுகளும், 12367 மக்கள்தொகையும் கொண்டது.  

## புவியியல்
இவ்வூரின் அமைவிடத்தின் புவியியல் ஆள்கூறுகள், ஆகும். கடல் மட்டத்தில் இருந்து இவ்வூர் சராசரியாக 123&nbsp;மீட்டர் உயரத்தில் இருக்கின்றது.  

## இதையும் பார்க்கவும்
- ஆலங்குடி (சட்டமன்றத் தொகுதி)
# ஆலங்குளம் (விருதுநகர்)



:(*இலங்கையில் உள்ள ஆலங்குளம் என்ற கட்டுரைக்கு ஆலங்குளம் (முல்லைத்தீவு) என்பதனைப் பார்க்க*).  

**ஆலங்குளம்** (ஆங்கிலம்:Alangulam) என்பது இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் இருக்கும் ஒரு சிற்றூர் ஆகும்.  

## தொழில் வளர்ச்சி
ஆலங்குளத்தில் தமிழ்நாடு அரசுக்கு சொந்தமான சிமெண்ட் ஆலை உள்ளது  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 127&nbsp;மீட்டர் (416&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 4,965 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். ஆலங்குளம் மக்களின் சராசரி கல்வியறிவு 77% ஆகும். இதில் ஆண்களின் கல்வியறிவு 86%, பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியது. ஆலங்குளம் மக்கள் தொகையில் 8% ஆறு வயதுக்குட்பட்டோர் ஆவர்.
# ஆலந்துறை


*'ஆலாந்துறை* (ஆங்கிலம்:Alanthurai), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், பேரூர் வட்டத்தில் இருக்கும் ஒரு பேரூராட்சி ஆகும்.  

இது நொய்யல் ஆற்றங்கரையில் அமைந்துள்ள இப்பேருராட்சி பகுதியில் உள்ள பூண்டி அருகில் வெள்ளியங்கிரி மலை ஆண்டவர் கோயில், ஈஷா யோக மையம் மற்றும் காருண்யா பல்கலைக்கழகம் உள்ளது. சுற்றுலா தலங்களான கோவை குற்றாலம் மற்றும் சிறுவாணி அணை இப்பேரூராட்சிக்கு அருகில் அமைந்துள்ளது.  
## அமைவிடம்
கோவை - சிறுவாணி செல்லும் பாதையில், மேற்குத் தொடர்ச்சி மலை அடிவாரத்தில் ஆலந்துறை பேருராட்சி அமைந்துள்ளது. இது கோயம்புத்தூருலிருந்து 23 கி.மீ. தொலைவில் உள்ளது. இதனருகில் உள்ள ஊர்கள், பூளுவப்பட்டி 2 கி.மீ., பூண்டி 10 கி.மீ., தொண்டாமுத்தூர் 8 கி.மீ. தொலைவில் உள்ளது.  

போக்குவரத்து:  
ஆலாந்துறை பேரூராட்சி கோவை - சிறுவாணி சாலையில் அமைந்துள்ளது.மேலும் வெள்ளியங்கிரி மலை, ஈஷா யோகா  
போன்ற முக்கிய வழிபாட்டுத் தலங்கள் செல்லும் வழியில் அமைந்துள்ளது.எனவே எண்ணற்ற பேருந்துகள் இயக்கப்படுகின்றன.  
கோவை காந்திபுரம் நகரப் பேருந்து நிலையத்திலிருந்து 14,14A,14B,14C,14D,14E,14F,14H,59, 59A,59C,64J ஆகிய பேருந்துகள் இயக்கப்படுகின்றன. இவை தவிர பூண்டி மற்றும் சாடிவயல் , கோவை குற்றாலம், சிறுவாணி செல்லும் புறநகர் பேருந்துகளும் இயக்கப்படுகின்றன.  
திருப்பூரில் இருந்து பூண்டி வெள்ளியங்கிரி ஆண்டவர் கோயிலுக்கு குறிப்பிட்ட நேரங்களில் பேருந்து இயக்கப்படுகிறது.  

## பேரூராட்சியின் அமைப்பு
21.68 ச.கி.மீ. பரப்பும், 15 வார்டுகளும், 35 தெருக்களும் கொண்ட இப்பேரூராட்சி தொண்டாமுத்தூர் (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2004 வீடுகளும், 7221 மக்கள்தொகையும் கொண்டது.  

## பெயர்க்காரணம்
துறை என்பது ஆற்றங்கரையில் அமைந்த ஊர்களைக்குறிக்கும்.நொய்யல் ஆற்றங்கரையில் அமைந்த காரணம் பற்றி இப்பெயர் பெற்றிருக்கலாம்.  

## கல்வி, மொழி மற்றும் கலாச்சாரம்
தமிழ் மொழியே பெரும்பாலும் முதன்மை மற்றும் நாளாந்த மொழியாக உள்ளது. இளைய தலைமுறையினர், ஆங்கிலம் அறிந்தவர்களாக உள்ளனர். கல்விக்கு முக்கியத்துவம் தரப்படுகிறது.  
வளர்த்துவரும் குறு நகராகவும் உள்ளது. பெருவாரியான உணவகங்கள்,அரசு மற்றும் இந்திய வங்கிகள் உள்ளது.அருகே உள்ள நாதேகவுண்டன் புதூரில் பொறியியல் கல்லூரியும் இச்சிறிய நகரைசுற்றி தனியார் மற்றும் அரசு பள்ளிகள் உள்ளன.மாரி அம்மன் கோவில் சிறப்பு வாய்ந்தது.மேலும் வருமான வரி அலுவலகம் இங்குதான் உள்ளது.பலதப்பட்ட மக்கள் வசிக்கும் குறு நகரமாக வளர்ந்து வருகிறது.பழனி பாதயாத்திரை (பாதைபயணம்) மற்றும் சபரி மலை பாதயாத்திரை (பாதைபயணம்) செல்வோர் எண்ணிக்கை இப்பகுதியில் அதிகம்.  

## தொழில் மற்றும் வேலைவாய்ப்பு
வேளாண்மை முதன்மை தொழில். மேலும் வேளாண் சார்த்த தொழில்கள், ஆலாந்துறை முதன்மை சாலையில் அமைந்துள்ளதால் தேநீர் விடுதி, அடுமனை முதலானவையும் இங்கு நடைபெறுகின்றன.
# ஆலப்பாக்கம்


**ஆலப்பாக்கம்** (ஆங்கிலம்:Alapakkam), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் வகைப்பாடு
இந்திய 2001 மக்கள் தொகைக் கணக்கெடுப்பின்படி 5421 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். ஆலப்பாக்கம் மக்களின் சராசரிக் கல்வியறிவு 72% ஆகும். இதில் ஆண்களின் கல்வியறிவு 79%, பெண்களின் கல்வியறிவு 65% ஆகும். இது இந்திய தேசிய சராசரிக் கல்வியறிவான 59.5% விடக் கூடியதே. ஆலப்பாக்கம் மக்கள் தொகையில் 10% ஆறு வயதுக்குட்பட்டோர் ஆவார்கள்.
# ஆலப்புழா



**ஆலப்புழா** (ஆங்கிலம்:Alappuzha), (  
மலையாளம்: ആലപ്പുഴ) இந்தியாவின் கேரள மாநிலத்தில் அமைந்துள்ள ஆலப்புழா மாவட்டத்தில் இருக்கும் ஒரு நகரமாகும். இந்நகரம் ஒரு நகராட்சியாகவும் உள்ளது. ஆலப்புழா இந்தியாவின் முக்கியமான சுற்றுலாத்தலம் ஆகும். கயிறு தயாரிப்பது இந்நகரின் முதன்மைத் தொழிலாகும்.  

## போக்குவரத்து
கொச்சி வானூர்தி நிலையம் அருகிலுள்ள வானூர்தி நிலையமாகும். திருவனந்தபுரம் பன்னாட்டு வானூர்தி நிலையம் 160 கிலோமீட்டர் தொலைவில் உள்ளது. இங்கு தொடருந்து நிலையமும் உள்ளது. பெங்களூர், சென்னை, கோழிக்கோடு, அமிர்தசரசு, ஆகிய நகரங்களிலிருந்து தொடருந்துகள் உள்ளன. தேசிய நெடுஞ்சாலை 47, இந்நகரை, எர்ணாகுளம், திருச்சூர், கொல்லம், திருவனந்தபுரம் ஆகிய நகரங்களுடன் இணைக்கிறது.  

## மொழிகள்
இந்நகரில் மலையாளமே பிரதான மொழியாகும். இங்கு பேசப்படும் வட்டார வழக்கு திருவாங்கூர் வழக்கு ஆகும். இருப்பினும், கொங்கணி பேசுவோரும் குறிப்பிடத்தக்க அளவில் வாழ்கின்றனர்.  

## மக்கள் வகைப்பாடு
2001 ஆம் ஆண்டின் இந்திய மக்கள் தொகைக் கணக்கெடுப்பின்படி 177,079 பேர் இங்கு வசிக்கின்றார்கள். இவர்களில் 48% ஆனோர் ஆண்களும் 52% ஆனோர் பெண்களும் ஆவர். ஆலப்புழா மக்களின் சராசரி கல்வியறிவு 95.72 ஆகும். இதில் ஆண்களின் கல்வியறிவு 96%, பெண்களின் கல்வியறிவு 97% ஆகும். இது இந்திய தேசிய சராசரி கல்வியறிவான 59.5% ஐ விடக் கூடியதே. ஆலப்புழா மக்கள் தொகையில் 11% ஆனோர் ஆறு வயதுக்குட்பட்டோர் ஆவர்.
# அலிகஞ்ச்


**அலிகஞ்ச்** (ஆங்கிலம்:Aliganj), இந்தியாவின் உத்தரப் பிரதேசம் மாநிலத்தில் அமைந்துள்ள Etah மாவட்டத்தில் இருக்கும் ஒரு நகராட்சி பேராயம் ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 154&nbsp;மீட்டர் (505&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 24,269 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். அலிகஞ்ச் மக்களின் சராசரி கல்வியறிவு 53% ஆகும், இதில் ஆண்களின் கல்வியறிவு 59%, பெண்களின் கல்வியறிவு 46% ஆகும். இது இந்திய தேசிய சராசரி கல்வியறிவான 59.5% விட குறைந்ததே. அலிகஞ்ச் மக்கள் தொகையில் 18% ஆறு வயதுக்குட்பட்டோர் ஆவார்கள்.  

## ஆதாரங்கள்
# அலிராஜ்பூர்


**அலிராஜ்பூர்** (ஆங்கிலம்:Alirajpur), இந்தியாவின் மத்தியப் பிரதேசம் மாநிலத்தில் அமைந்துள்ள Jhabua மாவட்டத்தில் இருக்கும் ஒரு நகராட்சி ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 25,161 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். அலிராஜ்பூர் மக்களின் சராசரி கல்வியறிவு 67% ஆகும், இதில் ஆண்களின் கல்வியறிவு 74%, பெண்களின் கல்வியறிவு 58% ஆகும். இது இந்திய தேசிய சராசரி கல்வியறிவான 59.5% விட கூடியதே. அலிராஜ்பூர் மக்கள் தொகையில் 15% ஆறு வயதுக்குட்பட்டோர் ஆவார்கள்.
# ஆழ்வார்திருநகரி



**ஆழ்வார்திருநகரி** (*Alwarthirunagari*), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் இருக்கும் முதல்நிலை பேரூராட்சி ஆகும். இது ஆழ்வார்திருநகரி ஊராட்சி ஒன்றியத்தின் நிர்வாகத் தலைமையிடம் ஆகும்.  

திருநெல்வேலி - திருச்செந்தூர் செல்லும் நெடுஞ்சாலையில் தூத்துக்குடியிலிருந்து 40 கி.மீ. தொலைவிலும், திருநெல்வேலியிலிருந்து 35 கி.மீ. தொலைவிலும், திருச்செந்தூரிலிருந்து 26 கி.மீ. தொலைவிலும் அமைந்துள்ளது.  

2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சியின் மக்கள்தொகை 9,289 ஆகும்  

10 ச.கி.மீ. பரப்பும், 15 வார்டுகளும், 73 தெருக்களும் கொண்ட இப்பேரூராட்சி ஸ்ரீவைகுண்டம் சட்டமன்றத் தொகுதிக்கும், தூத்துக்குடி மக்களவைத் தொகுதிக்கும் உட்பட்டது.  

## இவ்வூரின்சிறப்பு
இவ்வூர் நம்மாழ்வார் பிறந்த தலமாகும். இங்கு அமைந்துள்ள அருள்மிகு ஆதிநாதன் திருக்கோயில் சிறப்புமிக்க 108 வைணவத் திருத்தலங்களுள் ஒன்றாகும். ஆழ்வார்திருநகரி நவதிருப்பதி தலங்களில் ஒன்றாக விளங்குகிறது. வைணவ ஆச்சார்யர்களில் ஒருவரான மணவாள மாமுனிகளின் அவதாரத் தலமும் இதுதான். இங்கு மேலும் திருவேங்கடமுடையான் கோயிலும், திருவரங்கநாதன் கோவில் பிள்ளைலோகாச்சாரியார், அழகர், தேசிகர், ஆண்டாள் திருக்கோவில், உடையவர் கோவில், உய்யக்கொண்டார், பெரியநம்பி, கிருஷ்ணன், திருக்கச்சி நம்பி, கூரத்தாழ்வான் ஆகிய கோவில்கள் உள்ளன.  

"பூதலவீரராம" என்று பொறிக்கப்பட்ட பழைமையான காசுகள் இப்பகுதியில் கண்டறியப்பட்டுள்ளன.  

### தமிழ்த்தாத்தா உ.வே.சா.
இவ்வூரில் பத்துப்பாட்டு நூல்களைத் தேடி சுமார் முப்பது கவிராயர்கள் வீட்டு ஓலைச் சுவடிகளைப் பிரித்துப் பார்த்துத் தேடியிருக்கிறார் தமிழ்தாத்தா உ.வே.சா. இவ்வூரில் கிடைத்த ஐங்குறுநூறு ஏட்டுப்பிரதியே தாம் ஐங்குறுநூற்றைப் பதிப்பிப்பதற்கு ஆதாரமானது என்று குறிப்பிடுகின்றார்.